b'\n_START_ARTICLE_\nAll the Lovers\n_START_SECTION_\nPozadina i objavljivanje\n_START_PARAGRAPH_\nSkladbu su napisali Kish Mauve blizu zavr\xc5\xa1etka snimanja albuma, a producirao ju je Stuart Price. Kish Mauve napisali su i producirali i pjesmu "2 Hearts", koja je bila debitanski singl s Minogueinog prethodnog albuma, X._NEWLINE_"All the Lovers" najavljena je 20. travnja 2010. kratkim isje\xc4\x8dkom postavljenim na Minogueinu slu\xc5\xbebenu stranicu. Izazvala je kratak pad stranice zbog prevelike posje\xc4\x87enosti. Slu\xc5\xbebena premijera pjesme bila je 14. svibnja 2010. godine. Digitalno preuzimanje dozvoljeno je od 13. lipnja, a pjesma je objavljena na CD singlu 28. lipnja 2010. godine.\n_START_SECTION_\nTema pjesme\n_START_PARAGRAPH_\nPjesma po\xc4\x8dinje s Minogueinim tihim stihovima: "Ple\xc5\xa1i, to je sve \xc5\xa1to \xc5\xbeelim raditi", tj. u prvoj strofi ona poziva svog partnera na ples. Ka\xc5\xbee da je ona na vatri. U drugoj strofi ka\xc5\xbee da boli kad se on previ\xc5\xa1e pribli\xc5\xbei, kad je ljubav previ\xc5\xa1e dobra, samo \xc5\xbeeli\xc5\xa1 vi\xc5\xa1e "\xc4\x8dak i kad te do odvede u vatru". Zatim nastupa refren, koji ima sporiju melodiju od prve dvije strofe, u kojem Minogue navodi kako svi ljubavnici koje je imala prije ne uspore\xc4\x91uju se s njezinim sada\xc5\xa1njim partnerom. U tre\xc4\x87oj strofi partnera navodi da osjeti da je ona stvarna, da je sve to ne\xc5\xa1to vi\xc5\xa1e. U \xc4\x8detvrtoj strofi navodi ga da di\xc5\xa1e, jer to je sve \xc5\xa1to ona treba, ona \xc4\x87e ga odvesti na vi\xc5\xa1e mjesto. Onda se ponavlja refren, zatim Minogue \xc5\xa1apatom ponavlja prve stihove, potom nastupa prijelaz, koji se sastoji od melodije koja se mogla \xc4\x8duti 20. travnja na kratkom isje\xc4\x8dku na YouTube-u. Na kraju pjesme opet se \xc4\x8duje refren.\n_START_SECTION_\nDigital Spy\n_START_PARAGRAPH_\nDigital Spy opisao je pjesmu kao "lijepu plesnu i opu\xc5\xa1taju\xc4\x87u elegantnu elektro-disko-pop melodiju - drugim rije\xc4\x8dima - pravi Kylien singl".\n_START_SECTION_\nVideospot\n_START_PARAGRAPH_\nVideospot za pjesmu snimljen je izme\xc4\x91u 8. i 9. svibnja u Los Angelesu u ulici Grand Avenue po redateljskom palicom Josepha Kahna.  25. svibnja 2010. godine diskografska ku\xc4\x87a Parlophone objavila je jedan najavni isje\xc4\x8dak iz videospota. 1. lipnja 2010. godine u pono\xc4\x87 i jednu minutu GMT desila se premijera videospota na nekoliko internetskih stranica i na YouTube-u. Prve scene videospota su prolijevanje kave po ekranu, ljudi koji se skidaju i ljube na ulici. Neki od njih udru\xc5\xbeuju se i nose Minogue na svojim rukama. Minogue je odjevena u bijelu majicu neobi\xc4\x8dnog izreza, crni body i futuristi\xc4\x8dke \xc4\x8dizme. Pojavljuju se \xc5\xbeivotinje poput bijelog konja i bijelih golubova koji prolaze kroz tu skupinu. Pu\xc5\xa1taju se veliki bijeli baloni, jedan u obliku slona. Onda se prikazuje Minogue i ljudi koji je nose izbliza, kamera se potpuno pribli\xc5\xbeava njenom licu. Zatim nastupa usporena scena bijelog konja kako tr\xc4\x8di koja se mije\xc5\xa1a sa scenama Minogue na rukama ljudi, onda se svi skupe u veliku ljudsku piramidu na \xc4\x8dijem je vrhu Minogue. Sli\xc4\x8dna piramida napravljena je prije u jednoj reklami za Coca-Colu. Na kraju Minogue pu\xc5\xa1ta nekoliko bijelih golubova.'